เป็นฝีที่ศอก ไปคลินิกผิวหนัง ฉีดยา 2 เข็ม พร้อมรับยามากิน.. กินได้วันเดียวฝีแตกเอง เลยไปพบคลินิกคนเดิมและถามว่าฝีแตกต้องผ่าล้างแผลเอาหนองออกไหม (เพราะกลัวติดเชื้อ) คำตอบที่ได้คือไม่ต้อง แล้วก็ฉีดยา 2 เข็มเหมือนเดิมให้... แกบอกปล่อยไว้อย่างนั้นแหละเดี๋ยวหนองจะไหลออกเอง แต่พอเข้าไปอ่านตามกระทู้ฝีต่างๆมักบอกว่าถ้าฝีแตกควรผ่าล้างแผลให้สะอาดแล้วเอาหนองออกให้หมด ทำไมคนนี้ไม่ตัดสินใจผ่าเอาออกให้ผมครับ... แล้วถ้าเราปล่อยไว้แบบนี้โอกาศติดเชื้อมันมีมากน้อยแค่ไหนครับ จะเข้าวันที่ 3 แล้วหนองยังไม่หยุดไหล ไหลออกทีละนิดๆนะครับ.. ปกติกี่วันมันถึงจะหยุดนะครับ.. ขอคำปรึกษาหน่อยครับ
สวัสดีค่ะ ฝีคือการอักเสบและติดเชื้อแบคทีเรียบริเวณผิวหนัง ทำให้มีลักษณะอาการปวด บวม แดง ร้อน และมีหนองคั่งอยู่ข้างใน หากมีหนองมาก รักษาด้วยยาฆ่าเชื้อแล้วไม่ดีขึ้น มีความจำเป็นต้องกรีดระบายหนองออกค่ะโดยการกรีดระบายหนองของฝี หลักการคือทำให้มีรูหรือรอยเปิดด้านนอก เพื่อเป็นทางให้หนองระบายออกมาได้ ร่วมกับรับประทานยาฆ่าเชื้อไปด้วยในกรณีที่ฝีแตกไปแล้ว ก็อาจแค่ทำความสะอาดแผลภายนอกให้สะอาด แนะนำไปทำที่รพ.หรือคลินิกใกล้บ้านค่ะหากตอนนี้หนองยังไหลออกไม่หยุด ปวด บวม แดง มาก ควรกลับไปพบแพทย์เพื่อพิจารณาการระบายหนองหรือทำความสะอาดแผลโดยแพทย์ อาจทำให้หนองระบายออกมาได้เร็วขึ้น แต่โดยปกติฝีมักใช้เวลาในการฟื้นตัวประมาณ 1-2 อาทิตย์ค่ะการดูแลตัวเองเบื้องต้น ไม่ไปบีบฝีเอง รับประทานยาแก้ปวด ใช้น้ำเปล่าสะอาดล้าง ไม่เอาสบู่ไปถูแรงๆ รักษาความสะอาดบริเวณผิวหนังที่มีการติดเชื้อ